Държавен вестник, бр. 63, 2010 г., стр. 17

БРОЙ  63	
Д Ъ Р Ж А В Е Н  В Е С Т Н И К 	
СТР.  17  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
СПОРАЗУМЕНИЕ
между правителството на Република България 
и правителството на Република Индонезия за 
освобождаване от визи на притежателите на 
дипломатически и служебни паспорти
(Утвърдено с Решение № 2 от 7 януари 2010 г. 
на Министерския съвет. В сила от 1 август 
2010 г.)
Правителството на Република България и 
правителството на Република Индонезия, на­
ричани по-долу за краткост „страните“,
Имайки предвид съществуващите приятелски 
отношения между двете държави;
Желаейки допълнително да укрепят тези 
отношения чрез улесняване пътуванията на 
гражданите от двете държави до всяка от тях;
В съответствие с действащите законови и 
подзаконови актове на съответните страни,
се споразумяха за следното:
Член 1
Освобождаване от виза
1. Гражданите на Република България, 
притежаващи валиден дипломатически или 
служебен паспорт, не се нуждаят от виза, за 
да влизат, преминават транзит и пребивават на 
територията на Република Индонезия за срок 
не по-дълъг от 30 дни считано от датата на 
всяко едно влизане. 
2. Гражданите на Република Индонезия, 
притежаващи валиден дипломатически или 
служебен паспорт, не се нуждаят от виза, за 
да влизат, преминават транзит и пребивават 
на територията на Република България за срок 
не по-дълъг от 90 дни в рамките на всеки 6 
месеца считано от датата на първото влизане.
3. Срокът на валидност на паспорта на 
граждани на всяка от страните трябва да изтича 
не по-рано от 6 месеца считано от датата на 
влизане на лицето на територията на другата 
страна.
Член 2
Визови ограничения
Гражданите на държавата на всяка от страни­
те влизат и напускат територията на държавата 
на другата страна през граничните контролно-
пропускателни пунктове на посочената страна, 
които са отворени за международно движение.
Член 3
Виза за членове на дипломатически или кон­
сулски представителства
Гражданите на всяка от страните, притежа­
ващи валидни дипломатически или служебни 
паспорти и назначени на работа като членове 
на дипломатическо или консулско предста­
вителство на територията на другата страна, 
включително членовете на техните семейства, 
които живеят заедно с тях за времето на офи­
циалното им пребиваване и притежават валидни 
дипломатически или служебни паспорти, е 
необходимо, в съответствие със законовите и 
подзаконови актове на страните, да получат 
съответна входна виза от посолството на дру­
гата страна преди първото влизане.
Член 4
Спиране
1. Всяка страна може по всяко време вре­
менно да спре, изцяло или частично, действието 
на това споразумение по причини, свързани с 
националната сигурност, обществения ред или 
общественото здраве. 
2. Въвеждането и преустановяването на 
мерките, посочени в точка 1 от този член, се 
съобщават по дипломатически път на другата 
страна и влизат в сила 72 часа след получава­
нето на уведомлението.
Член 5
Право на отказ
Всяка от страните си запазва правото да отка­
же влизане или да съкрати срока на пребиваване 
на всяко лице, имащо право на освобождаване 
от виза и облекченията по това споразумение, 
по причини, свързани с националната сигурност, 
обществения ред или общественото здраве, 
или поради това, че посочените граждани са 
обявени за persona non grata.
Член 6
Размяна на спесимен 
1. Страните си разменят по дипломатически 
път в срок до 30 дни след подписването на това 
споразумение образците на техните валидни 
дипломатически и служебни паспорти.
2. В случай на въвеждане на нови дипло­
матически или служебни паспорти, както и на 
промени в съществуващите, страните взаимно се 
информират в писмен вид по дипломатически 
път за всяка промяна не по-късно от 30 дни 
преди официалното им въвеждане.
Член 7
Загубване на паспорти или на документи за 
пътуване
В случай че граждани на държавата на 
една от страните загубят или повредят дипло­
матическите или служебните си паспорти на 
територията на държавата на другата страна, 
те незабавно уведомяват компетентните органи 
на приемащата държава чрез дипломатическото 
или консулското представителство на държавата, 
чиито граждани са. Съответното дипломати­
ческо или консулско представителство издава 
на гореспоменатите лица, в съответствие със 
законодателството на своята държава, документ 
за завръщане в държавата, чиито граждани са.